7 maniere | DinkJeug 124172615
7 Maniere om 'n Bybelstorie te versterk
25th June 2019 dinkjeugLEIER TOERUSTING7 maniere, bybelstorie, jeugbediening, kategese, kategete, Kinderbediening, tienerbediening, vaslegging, wenke
Het jy al daardie magtelose gevoel ervaar, wanneer jy 'n Bybelstorie begin vertel (wat jy alreeds tien duisend keer vertel het) en jou kategesegroep staar jou aan asof jy 'n vreemde taal praat?
Dit is belangrik om na afloop van 'n Bybelstorie of -les 'n aktiwiteit te doen wat die verhaal en die boodskap hersien, vaslê en versterk. Op hierdie wyse word die groep deel van die verhaal en onthou hulle makliker feite, name en die kernboodskap van die les.
Hier is 7 maniere om jou te help:
Rollespel: Verdeel die kinders in twee groepe, gee vir elke groep 'n kans om 'n gedeelte van die verhaal in die vorm van 'n klein dramatjie voor te dra. Laat hulle dit vir mekaar opvoer. Jy kan ook handpoppe gebruik om die storie vir hulle uit te beeld.
Maak 'n plakkaat: Verdeel die kinders in klein groepies. Gee vir elke groep 'n A2 karton plakkaat. Hulle moet nou 'n plakkaat ontwerp wat die boodskap van die les op 'n baie duidelike manier aan ander kan oordra.
Vertel vir iemand anders: Deel die kinders in twee groepe. Gee vir elkeen geleentheid om voor te berei om die belangrikste lesse wat hulle uit die les geleer het vir iemand anders te vertel. Laat een kind uit elke groep teenoor mekaar sit en vir mekaar vertel wat hulle groep besluit het die belangrikste waarheid van die les is en hoekom.
Moderne vertelling: Gebruik hedendaagse karakters bv. 7de Laan, Disney karakters of maak name op en vertel die Bybelverhaal in 'n moderne konteks.
Skryf 'n liedjie/kletsrym: Verdeel die klas in 2 groepe. Laat hulle 'n liedjie of kletsrym ("rap") skryf wat die storie uitbeeld en vir mekaar opvoer.
Onderhoude: Voer 'n onderhoud met die karakters van die storie en laat hulle vertel wat daar gebeur het. So plaas die kinders hulself in daardie situasie. Vra na die tyd wat elkeen daaruit geleer het.